|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 024-04/25-02/2  URBROJ: 2170-27-02/1-25-2  Matulji, 07.02.2025. godine | | |

**OPĆINSKO VIJEĆE**

**- ovdje-**

**PREDMET: Prijedlog Odluke o izmjeni Odluke o porezima Općine Matulji**

Poštovani,

u privitku dostavljamo prijedlog Odluke o izmjeni Odluke o porezima Općine Matulji s obrazloženjem.

Izvjestitelji na radnim tijelima te sjednici Općinskog vijeća biti će Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračun i financije Andrea Brumnjak.

OPĆINSKI NAČELNIK

Vedran Kinkela, v.r.

**OBRAZLOŽENJE**

**PRIJEDLOGA ODLUKE O IZMJENI ODLUKE O POREZIMA OPĆINE MATULJI**

PRAVNA OSNOVA

Člankom 42. Zakona o lokalnim porezima („Narodne novine“ 115/16, 101/17, 114/22, 114/23 i 152/24) propisano je da predstavničko tijelo jedinice lokalne samouprave svojom odlukom utvrđuje:

* za potrebe plaćanja poreza na potrošnju, visinu stope poreza na potrošnju i nadležno porezno tijelo za utvrđivanje i naplatu poreza
* za potrebe plaćanja poreza na nekretnine, visinu poreza na nekretnine ovisno o kriterijima iz Zakona, uvjete za oslobođenje od plaćanja poreza na nekretnine za socijalno ugrožene osobe i nadležno porezno tijelo za utvrđivanje i naplatu poreza
* za potrebe plaćanja poreza na korištenje javnih površina, što se smatra javnom površinom, visinu, način i uvjete plaćanja poreza na korištenje javnih površina, kao i nadležno porezno tijelo za utvrđivanje i naplatu poreza.

Člankom 12. Zakona o izmjenama i dopuni Zakona o lokalnim porezima („Narodne novine“ broj 152/24) propisano je da su jedinice lokalne samouprave dužne uskladiti odluku iz članka 42. stavka 1. Zakona o lokalnim porezima („Narodne novine“ broj 115/16, 101/17, 114/22 i 114/23) s odredbama Zakona o izmjenama i dopuni Zakona o lokalnim porezima („Narodne novine“ broj 152/24) te je dostaviti Poreznoj upravi najkasnije do 28. veljače 2025. za primjenu tijekom 2025. godine.

Člankom 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18, 6/21,23/21 i 36/23) propisano je da Općinsko vijeće Općine Matulji donosi odluke i druge opće akte koji su mu stavljeni u djelokrug zakonom i podzakonskim aktima te statutom.

ANALIZA STANJA I PITANJA KOJA SE UREĐUJU

Odluka o porezima Općine Matulji („Službene novine Primorsko-goranske županije“ broj 43/22), donesena je 13. prosinca 2022. godine, dok je Odluka o izmjeni Odluke o porezima Općine Matulji („Službene novine Primorsko-goranske županije“ broj 46/23) donesena 8. prosinca 2023. godine.

Člankom 2. Zakona o izmjenama i dopuni Zakona o lokalnim porezima („Narodne novine“ broj 152/24) mijenjan je članak 20. Zakona kojim je propisano da su jedinice lokalne samouprave dužne uvesti porez na nekretnine, dok se člancima 3. do 6. Zakona o izmjenama i dopuni Zakona o lokalnim porezima („Narodne novine“ broj 152/24) mijenjaju članci 25. do 28. Zakona kojim se porez na kuće za odmor mijenja porezom na nekretnine.

Tako su propisani obveznici plaćanja poreza na nekretnine, raspon iznosa u kojem se porez može propisati, situacije u kojima se ne plaća porez te raspodjela prihoda od poreza na nekretnine na način da se prihod dijeli 80% na jedinice lokalne samouprave na čijem se području nekretnina nalazi i 20% na jedinice područne (regionalne) samouprave.

Na osnovi odredbe članka 42. stavka 2. Zakona propisano je da predstavničko tijelo lokalne samouprave svojom odlukom utvrđuje visinu poreza na nekretnine, uvjete za oslobođenje od plaćanja poreza na nekretnine za socijalno ugrožene osobe i nadležno porezno tijelo za utvrđivanje i naplatu poreza.

Važećom Odlukom o porezima Općine Matulji propisana je visina poreza na kuće za odmor na području Općine Matulji u iznosu od 4,00 eura/m2 korisne površine kuće za odmor te se stoga predlaže da porez na nekretnine iznosi 4,00 eura/m2 korisne površine nekretnine.

Također, s obzirom na zakonsku mogućnost predlaže se da se od obveze plaćanja poreza na nekretnine oslobode socijalno ugrožene osobe koje su korisnici zajamčene minimalne naknade sukladno zakonu kojim se uređuje socijalna skrb.

Predlaže se da poslove utvrđivanja i naplate poreza na nekretnine obavlja Ministarstvo financija, Porezna uprava kao nadležno tijelo.

Budući da je zakonskim izmjenama ukinut porez na kuće za odmor te je zamijenjen novim porezom na nekretnine, nužno je da se izmijeni dosadašnja Odluku o porezima Općine Matulji te da se provede usklađenje postojeće odluke s važećim zakonskim propisima.

FINANCIJSKI UČINAK

Za provedbu ove Odluke nije potrebno osigurati sredstva u Proračunu Općine Matulji.

Provedba ove Odluke imat će financijski učinak na Proračun Općine Matulji odnosno neznatno povećanje s osnove poreza.

Prijedlog Odluke o izmjeni Odluke o porezima Općine Matulji objavljen je na javnom savjetovanju s zainteresiranom javnošću dana 17.01.2025. godine u trajanju do 15.02.2025. godine, a izvješće će biti dostavljeno na sjednici vijeća.

OPĆINSKI NAČELNIK

Vedran Kinkela, v.r.

Na temelju članka 42. stavka 1. Zakona o lokalnim porezima („Narodne novine“ broj 115/16, 101/17, 114/22, 114/23 i 152/24) i članka 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/ 14, 29/14, 4/15 - pročišćeni tekst, 39/15, 7/18, 6/21, 23/21 i 36/23) Općinsko vijeće Općine Matulji na sjednici održanoj dana \_\_\_\_\_\_\_\_\_\_\_ 2025. godine donijelo je

ODLUKU

O IZMJENI ODLUKE O POREZIMA OPĆINE MATULJI

Članak 1.

U Odluci o porezima Općine Matulji („Narodne novine“ broj 151/22 i „Službene novine Primorsko-goranske županije“ 43/22 i 46/23) u članku 2. točka 2. mijenja se i glasi:

„porez na nekretnine“.

Članak 2.

Naslov iznad članka 6. mijenja se i glasi:

„IV. POREZ NA NEKRETNINE“.

Članak 3.

Članak 6. mijenja se i glasi:

„(1) Visina poreza na nekretnine na području Općine Matulji iznosi 4,00 eura/m2 korisne površine nekretnine.

(2) Od obveze plaćanja poreza na nekretnine oslobađaju se socijalno ugrožene osobe koje su korisnici zajamčene minimalne naknade sukladno zakonu kojim se uređuje socijalna skrb.“

Članak 4.

Članak 7. mijenja se i glasi:

„Poslove u vezi s utvrđivanjem i naplatom poreza na nekretnine obavlja Porezna uprava.“

Članak 5.

Postupci utvrđivanja i naplate poreza na kuće za odmor koji su započeti po odredbama Odluke o porezima Općine Matulji („Narodne novine“ broj 151/22 i „Službene novine Primorsko-goranske županije“ 43/22 i 46/23) završit će se po odredbama te Odluke.

Članak 6.

Ova Odluka stupa na snagu osmi dan od dana objave u „Službenim novinama Općine Matulji“.

KLASA: 024-04/25-02/2

UBROJ: 2170-27-01/1-25-

Matulji, \_\_\_\_\_\_\_\_\_

OPĆINSKO VIJEĆE OPĆINE MATULJI

PREDSJEDNICA

Iva Letina

ODREDBE VAŽEĆE ODLUKE KOJE SE MIJENJAJU

I. VRSTE POREZA

Članak 2.

Općinski porezi su:

1. porez na potrošnju

2. porez na kuće za odmor

3. porez na korištenje javnih površina.

IV. POREZ NA KUĆE ZA ODMOR

Članak 6.

Visina poreza na kuće za odmor na području Općine Matulji iznosi 4,00 eura/m2 korisne površine kuće za odmor.

Članak 7.

Poslove u vezi s utvrđivanjem i naplatom poreza na kuće za odmor obavlja Jedinstveni upravni odjel Općine Matulji.