|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 013-02/25-01/2  URBROJ: 2170-27-02/1-25-3  Matulji, 10.02.2025. godine | | |

**OPĆINSKO VIJEĆE**

**- ovdje-**

**PREDMET:** Prijedlog Odluke o izmjeni Odluke o visini paušalnog poreza po krevetu,

smještajnoj jedinici u kamp-odmorištu i smještajnoj jedinici u objektu za

robinzonski smještaj

Poštovani,

U privitku dostavljamo prijedlog Odluke o izmjeni Odluke o visini paušalnog poreza po krevetu, smještajnoj jedinici u kamp-odmorištu i smještajnoj jedinici u objektu za robinzonski smještaj.

Izvjestitelji na radnim tijelima te sjednici Općinskog vijeća biti će Općinski načelnik Vedran Kinkela i Pročelnica Jedinstvenog upravnog odjela Irena Gauš.

OPĆINSKI NAČELNIK

Vedran Kinkela, v.r.

**Obrazloženje uz nacrt prijedloga Odluke**

**o izmjeni**

**Odluke o visini paušalnog poreza po krevetu, smještajnoj**

**jedinici u kamp-odmorištu i smještajnoj jedinici u**

**objektu za robinzonski smještaj**

Općinsko vijeće Općine Matulji je na sjednici održanoj dana 31. siječnja 2019. godine donijelo Odluke o visini paušalnog poreza po krevetu, smještajnoj jedinici u kamp-odmorištu i smještajnoj jedinici u objektu za robinzonski smještaj („Službene novine Primorsko-goranske županije“ broj 3/19) - u daljnjem tekstu: Odluka, te dopune navedene Odluke na sjednici održanoj 28. ožujka 2019. godine („Službene novine Primorsko-goranske županije“ broj 8/19).

Člankom 15. Zakona o izmjenama i dopunama Zakona o porezu na dohodak propisano je da predstavnička tijela jedinica lokalne samouprave koja su visinu paušalnog poreza po krevetu odnosno po smještajnoj jedinici u kampu odnosno po smještajnoj jedinici za robinzonski smještaj utvrdila odlukom sukladno članku 57. stavku 3. Zakona o porezu na dohodak (»Narodne novine«, br. 115/16., 106/18., 121/19., 32/20., 138/20., 151/22. i 114/23.) dužna su donijeti novu odluku sukladno članku 8. ovoga Zakona ako je visina paušalnog poreza po krevetu odnosno po smještajnoj jedinici u kampu odnosno po smještajnoj jedinici za robinzonski smještaj izvan granica propisanih člankom 8. ovog Zakona sukladno kategoriji u koju je jedinica lokalne samouprave razvrstana prema indeksu turističke razvijenosti, utvrđenom za prethodnu godinu prema posebnom propisu u granicama propisanim Zakonom.

|  |  |
| --- | --- |
| **Kategorija JLS prema indeksu turističke razvijenosti** | **Iznos paušalnog poreza u eurima i centima** |
| I | 100,00 – 300,00 |
| II | 70,00 – 200,00 |
| III | 30,00 – 150,00 |
| IV, 0 | 20,00 – 100,00 |

Prema posljednjim dostupnim podacima Ministarstva turizma i sporta dostupnim na mrežnoj stranici Ministarstva <https://mint.gov.hr/pristup-informacijama/otvoreni-podaci/22846> Općina Matulji je u 2023. godini svrstana u III. kategoriju jedinica lokalne samouprave prema indeksu turističke razvijenosti.

Ukoliko predstavničko tijelo ne donese predmetnu Odluku prema odredbama Zakona o porezu na dohodak (»Narodne novine«, br. 115/16., 106/18., 121/19., 32/20., 138/20., 151/22. i 114/23.) članak 57. stavka 7. određeno je da se visina paušalnog poreza po krevetu odnosno smještajnom jedinici u kampu odnosno smještajnoj jedinici u objektu za robinzonski turizam određuje :

|  |  |
| --- | --- |
| Kategorija JLS prema indeksu turističke razvijenosti | Iznos paušalnog poreza u eurima i centima |
| I | **200,00** |
| II | **135,00** |
| III | **90,00** |
| IV, 0 | **60,00** |

Općina Matulji spada u III. kategoriju jedinica lokalne samouprave prema indeksu turističke razvijenosti, paušalni porez može se utvrditi u rasponu od 30,00 – 150,00 eura.

Sukladno navedenom u cilju usklađenja odredbi Odluke sa Zakonom o porezu na dohodak sastavljen je Prijedlog Odluke o izmjeni Odluke o visini paušalnog poreza po krevetu, smještajnoj jedinici u kamp-odmorištu i smještajnoj jedinici u objektu za robinzonski smještaj, kojim su predložene izmjene u člancima 2., 3. i 4. važeće Odluke

Navedenu odluku predstavnička tijela jedinice lokalne samouprave dužna su donijeti te dostaviti Poreznoj upravi najkasnije do 28. veljače 2025.

Predlaže se da Odluka stupa na snagu osmoga dana od dana objave u "Službenim novinama Općine Matulji". O prijedlogu Odluke provedeno je savjetovanje sa zainteresiranom javnošću.

U Matuljima, 10.02.2025.

OPĆINSKI NAČELNIK

Vedran Kinkela

**PRIJEDLOG**

Na temelju članka 57. stavka 3. Zakona o porezu na dohodak (NN 115/16, 106/18, 121/19, 32/20, 138/20, 151/22, 114/23, 152/24), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu (NN 1/19, 1/20, 1/21, 156/22, 1/24) i članka 32. Statuta Općine Matulji (Službene novine PGŽ broj:26/09, 38/09, 8/13, 17/14, 29/14, 4/15-pročišćeni tekst, 39/15, 7/18 i 6/21, 23/21, 36/23), Općinsko vijeće Općine Matulji, na sjednici održanoj dana 2025. godine donosi

**Odluku o izmjeni**

**Odluke o visini paušalnog poreza po krevetu, smještajnoj**

**jedinici u kamp-odmorištu i smještajnoj jedinici u**

**objektu za robinzonski smještaj**

**Članak 1.**

U Odluci o visini paušalnog poreza po krevetu, smještajnoj jedinici u kamp-odmorištu i smještajnoj jedinici u objektu za robinzonski smještaj (Službene novine PGŽ 3/19, 8/19) (u daljnjem tekstu: Odluka), u članku 2. iznos „300,00 kn“ zamjenjuje se iznosom „50,00 Eura“, iznos „210,00 kn“ zamjenjuje se iznosom „40,00 Eura“ a iznos „150,00 kn“ zamjenjuje se iznosom „30,00 Eura“.

**Članak 2.**

U članku 3. Odluke iznos „300,00 kn“ zamjenjuje se iznosom „50,00 Eura“, iznos „210,00 kn“ zamjenjuje se iznosom „40,00 Eura“ a iznos „150,00 kn“ zamjenjuje se iznosom „30,00 Eura“.

**Članak 3.**

U članku 4. Odluke iznos „300,00 kn“ zamjenjuje se iznosom „50,00 Eura“, iznos „210,00 kn“ zamjenjuje se iznosom „40,00 Eura“ a iznos „150,00 kn“ zamjenjuje se iznosom „30,00 Eura“.

**Članak 4.**

Ova Odluka o izmjeni Odluke stupa na snagu osmog dana od dana objave u „Službenim novinama Općine Matulji“.

KLASA: 013-02/25-01/2

URBROJ: 2170-27-02/1-

Matulji, 2025. godine

OPĆINSKO VIJEĆE OPĆINE MATULJI

Predsjednica Općinskog Vijeća

Iva Letina