|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 024-04/25-02/1  URBROJ: 2170-27-02/1-24-2  Matulji, 07.02.2025. godine | | |

**OPĆINSKO VIJEĆE**

**- ovdje-**

**PREDMET: Prijedlog Odluke o visini poreznih stopa godišnjeg poreza na dohodak na području Općine Matulji**

Poštovani,

u privitku dostavljamo prijedlog Odluke o visini poreznih stopa godišnjeg poreza na dohodak na području Općine Matulji s obrazloženjem.

Izvjestitelji na radnim tijelima te sjednici Općinskog vijeća biti će Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračun i financije Andrea Brumnjak.

OPĆINSKI NAČELNIK

Vedran Kinkela, v.r.

**OBRAZLOŽENJE**

**PRIJEDLOGA ODLUKE O VISINI POREZNIH STOPA GODIŠNJEG POREZA NA DOHODAK NA PODRUČJU OPĆINE MATULJI**

PRAVNA OSNOVA

Člankom 19.a Zakona o porezu na dohodak („Narodne novine“ broj 115/16, 106/18, 121/19, 32/20, 138/20, 151/22, 114/23 i 152/24) propisano je da visine poreznih stopa godišnjeg poreza na dohodak određuju predstavnička tijela jedinica lokalne samouprave svojom odlukom.

Člankom 14. Zakona o izmjenama i dopunama Zakona o porezu na dohodak („Narodne novine“ broj 152/24) propisano je da su predstavnička tijela jedinica lokalne samouprave koja su visinu poreznih stopa utvrdila odlukom sukladno članku 19.a stavku 2. Zakona o porezu na dohodak („Narodne novine“ broj 115/16, 106/18, 121/19, 32/20, 138/20, 151/22 i 114/23) dužna donijeti novu odluku ako je visina poreznih stopa izvan granica propisanih člankom 4. Zakona o izmjenama i dopunama Zakona o porezu na dohodak („Narodne novine“ broj 152/24).

Člankom 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18, 6/21,23/21 i 36/23) propisano je da Općinsko vijeće Općine Matulji donosi odluke i druge opće akte koji su mu stavljeni u djelokrug zakonom i podzakonskim aktima te statutom.

ANALIZA STANJA I PITANJA KOJA SE UREĐUJU

Općinsko vijeće Općine Matulji je na sjednici održanoj dana 08. prosinca 2023. godine donijelo Odluku o visini poreznih stopa godišnjeg poreza na dohodak na području Općine Matulji („Narodne novine“ broj 153/23 i „Službene novine Primorsko-goranske županije“ broj 46/23) kojom su utvrđene niža stopa poreza na dohodak u visini od 21,8% i viša stopa poreza na dohodak u visini od 32,8%.

Obzirom da je donesen Zakon o izmjenama i dopunama Zakona o porezu na dohodak („Narodne novine“ broj 152/24) kojim su izmijenjene granice visine poreznih stopa potrebno je uskladiti porezne stope s donesenim Zakonom te se stoga predlaže ova odluka.

Sukladno članku 14. Zakona o izmjenama i dopunama Zakona o porezu na dohodak („Narodne novine“ broj 152/24) visina porezne stope utvrđena Odlukom primijenit će se pri utvrđivanju predujma poreza na dohodak od nesamostalnog rada i drugog dohotka od 1. ožujka 2025. godine, a u postupku godišnjeg obračuna poreza na dohodak za cijelo porezno razdoblje 2025. godine.

Odluku je potrebno donijeti i objaviti u Narodnim novinama najkasnije do 28. veljače 2025. godine. Također, odluku je potrebno dostaviti Ministarstvu financija, Poreznoj upravi u roku od osam dana od dana njezina donošenja radi objave na mrežnim stranicama Porezne uprave.

FINANCIJSKI UČINAK

Za provedbu ove Odluke nije potrebno osigurati sredstva u Proračunu Općine Matulji.

Provedba ove Odluke imat će financijski učinak na Proračun Općine Matulji odnosno smanjenje prihoda s osnove poreza na dohodak.

Prijedlog Odluke o izmjeni Odluke o porezima Općine Matulji objavljen je na javnom savjetovanju s zainteresiranom javnošću dana 17.01.2025. godine u trajanju do 15.02.2025. godine, a izvješće će biti dostavljeno na sjednici vijeća.

OPĆINSKI NAČELNIK

Vedran Kinkela, v.r.

Na temelju članka 19.a stavka 1. Zakona o porezu na dohodak („Narodne novine“ broj 115/16, 106/18, 121/19, 32/20, 138/20, 151/22, 114/23 i 152/24) i članka 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/ 14, 29/14, 4/15 - pročišćeni tekst, 39/15, 7/18, 6/21, 23/21 i 36/23), na prijedlog Općinskog načelnika, Općinsko vijeće Općine Matulji na sjednici održanoj dana \_\_\_\_\_\_\_2025. godine donijelo je

ODLUKU

O VISINI POREZNIH STOPA GODIŠNJEG POREZA NA DOHODAK

NA PODRUČJU OPĆINE MATULJI

Članak 1.

Ovom Odlukom utvrđuje se visina stopa godišnjeg poreza na dohodak za obveznike poreza na dohodak na području Općine Matulji.

Članak 2.

Porezne stope iz članka 1. ove Odluke utvrđuju se kako slijedi:

* niža stopa u visini 20% i
* viša stopa u visini 30%.

Članak 3.

Stupanjem na snagu ove Odluke prestaje važiti Odluka o visini poreznih stopa godišnjeg poreza na dohodak na području Općine Matulji („Narodne novine“ broj 153/23 i „Službene novine Primorsko-goranske županije“ broj 46/23).

Članak 4.

Ova Odluka objavit će se u „Narodnim novinama“ i u „Službenim novinama Općine Matulji“, a stupa na snagu 1. ožujka 2025. godine.

KLASA: 024-04/25-02/1

UBROJ: 2170-27-01/1-25-

Matulji, \_\_\_\_\_\_\_\_\_

OPĆINSKO VIJEĆE OPĆINE MATULJI

PREDSJEDNICA

Iva Letina